**Diweddariad Chwarterol Ymweliadau Annibynnol â Dalfeydd:**

**Ionawr – Mawrth 2020**

|  |  |  |  |  |  |
| --- | --- | --- | --- | --- | --- |
| Cyfanswm nifer yr unigolion dan gadw a fu drwy’r ddalfa | Nifer yr ymweliadau gan YAD | Cyfanswm nifer yr unigolion dan gadw yn y ddalfa ar adeg ymweliadau gan YAD | Cyfanswm nifer yr unigolion dan gadw nad oedd ar gael | Nifer yr unigolion dan gadw yr arsylwyd arnynt | Cyfanswm nifer yr unigolion dan gadw yr ymwelwyd â nhw |
| 1478 | 34 | 51 | 16 | 14 | 20 |

**Ymwelwyr Annibynnol â Dalfeydd (YAD) Gweithredol: 27**

* Sir Benfro: 6
* Powys: 8
* Ceredigion: 6
* Sir Gaerfyrddin: 7

**Diweddariad ynghylch Recriwtio**

Ymunodd tri Ymwelydd Annibynnol â Dalfeydd newydd â’r cynllun yn Chwefror 2020. Yn drist iawn, bu farw un YAD o ardal y Drenewydd ym mis Mawrth.

**Diweddariad ar y Cynllun:**

Mae Dyfed-Powys wedi ymrwymo i gynllun Peilot Goruchwylwyr Dalfeydd Annibynnol Cymdeithas yr Ymwelwyr Dalfeydd Annibynnol a fydd yn caniatáu i YAD adolygu cofnodion dalfa’r rhai hynny y nodwyd eu bod yn Unigolion dan Gadw agored i niwed, er mwyn cael mewnwelediad gwell i gyfanrwydd y gofal a gynigir i Unigolion dan Gadw agored i niwed, gan ystyried eu taith lawn drwy’r ddalfa. Yn Ionawr 2020, cychwynwyd treialu Cam 2 y cynllun Peilot yn Nalfa Hwlffordd. Mae Cam 2 yn cynnwys rhai newidiadau i’r ymweliadau YAD eu hunain, gan ganiatáu i YAD, gyda chydsyniad yr Unigolion dan Gadw, arsylwi ar weithdrefnau cofnodi a rhyddhau o fewn y ddalfa.

**Darganfyddiadau YAD – Materion a godwyd**

* Ers Medi 2019, drwy’r gwaith o adolygu cofnodion mae’r YAD wedi gallu cyflawni newidiadau cadarnhaol i’r system dalfeydd. Ychwanegwyd cymhellion mewn perthynas â’r angen i esbonio cloch galw’r gell a phicseleiddio toiled, ac ychwanegwyd cymhellion i system y ddalfa o ran gofyn a oes angen nwyddau benywaidd ar Unigolion dan Gadw, a oes ganddynt unrhyw ofynion crefyddol neu unrhyw alergeddau a gofynion deiet.
* Celloedd wedi eu cau mewn nifer o ddalfeydd o ganlyniad i faterion cynnal a chadw – mae’r Tîm Ystadau yn ymwybodol o hyn ac mae gwaith wedi ei gynllunio.
* Diffyg Beibl fel llyfr crefyddol yn un o’r dalfeydd – Beibl Newydd ar archeb.
* Cawod wedi torri – cynlluniau mewn lle i droi’r bloc cawodydd yn storfa ar gyfer y ddalfa.